Ես էլի եմ կարծում, որ այստեղ գործում է հանրահավաքային հռետորաբանությունը, որը շատ բնական է: Բայց այս արտահայտությունների մեջ ես տեսնում եմ կոչ դատական համակարգերի ներկայացուցիչներին, հենց Փաշինյանի հնչեցրած կոչը, եղեք իրոք ազնիվ, առաջնորդվեք ՀՀ օրենքներով եւ ձեր դատական ակտերը կայացրեք համաձայն օրենքի, ոչ թե ճնշման: Ակնհայտ է, որ այդ դատական համակարգը ստեղծվել եւ կայացել է նախորդ իշխանությունների կողմից: Այս վերջին 20 տարիների ընթացքում մարդիկ ձեւավորել են դատական համակարգ, որտեղ ՀՀ քաղաքացին մշտապես առճակատվել է անարդարության, սխալ կայացված դատական վճիռների եւ նման տիպի բացասական երեւույթների հետ: Կարծում եմ, որ սա Փաշինյանի կոչն էր փոխել գործելակերպը եւ ինչ-որ մի տեղ փորձել կրթելու դատական համակարգը, ասենք ճիշտ ազնիվ, նորմալ ճանապարհով ընթանալու համար: